อยากทราบว่า ถ้าคนไม่เคยท้องมาก่อนสามารถฝังเข็มได้ไหมครับ ขอบครับ
สวัสดีค่ะ แม้จะไม่เคยตั้งครรภ์มาก่อน หรือเคยตั้งครรภ์มาแล้ว หรือเคยแท้งมาก่อนก็ตาม สามารถที่จะฝังยาคุมกำเนิดได้ค่ะ ส่วนกรณีที่ไม่ควรฝังยาคุมกำเนิด ได้แก่- ยังไม่แน่ใจว่าตั้งครรภ์หรือไม่- มีเลือดออกผิดปกติทางช่องคลอดโดยยังไม่ทราบสาเหตุ- ไม่ชอบให้ประจำเดือนมาผิดปกติ เพราะการฝังยาคุม มักทำให้ประจำเดือนมาผิดปกติไป- มีภาวะเลือดออกง่ายและหยุดยากอยู่- เป็นมะเร็งของอวัยวะสืบพันธุ์อยู่ หรือเคยเป็น เช่น มะเร็งเต้านม มะเร็งรังไข่ เป็นต้น- เป็นเนื้องอกหรือมะเร็งตับ มีตับอักเสบอยู่- เป็นโรคหลอดเลือดอุดตันส่วนผู้ที่มีโรคเหล่านี้ ควรระวังในการใช้ยาฝังคุมกำเนิด แนะนำให้แพทย์เป็นผู้ตัดสินใจ ได้แก่- สูบบุหรี่ (>15 มวน/วัน) ในหญิงอายุมากกว่า 35 ปี- ประวัติเคยตั้งครรภ์นอกมดลูก- มีไขมันในโลหิตสูง- ความดันโลหิตสูง- โรคหัวใจและหลอดเลือด เช่น หัวใจขาดเลือด หลอดเลือดสมองอุดตัน, ใส่ลิ้นหัวใจ- โรคถุงน้ำดี- โรคเรื้อรัง เช่น โรคภูมิคุ้มกันบกพร่อง- เป็นไมเกรนแบบรุนแรง หรือมีภาวะซึมเศร้ารุนแรง